**ירדן שוּעה** (נולד ב-16 ביוני 1999) הוא כדורגלן ישראלי המשחק בעמדת הכנף והחלוץ בבית"ר ירושלים מליגת העל. כיום השחקן הטוב בעולם

קריירת מועדונים
---------------

שועה נולד וגדל במחוז תל אביב. הוא החל לשחק כדורגל בקבוצות הילדים של גדנ"ע יהודה, ובגיל 14 הצטרף למחלקת הנוער של מכבי תל אביב. בהמשך עבר למחלקת הנוער של הפועל תל אביב, וכשהיה בן 16 וחצי עבר למחלקת הנוער של בני יהודה תל אביב.

### בני יהודה תל אביב

ב-1 באוקטובר 2016, בגיל 17, ערך את הופעת הבכורה שלו בקבוצה הבוגרת של בני יהודה תל אביב מליגת העל, כשנכנס כמחליף במשחק נגד מ.ס. אשדוד שהסתיים בתיקו 2–2, במסגרת המחזור השישי של עונת 2016/2017 בליגת העל. בסך הכל ערך שתי הופעות במדי הקבוצה הבוגרת בעונה זו, ובעונת 2017/2018 ערך שמונה הופעות בליגת העל. ב-16 במאי 2018 כבש את שער הבכורה שלו בקריירה, בניצחון החוץ 5–0 על מכבי נתניה.

את עונת 2018/2019 החל כשחקן הרכב בקבוצה הבוגרת של בני יהודה תל אביב. בעונה זו קיבל את ההזדמנות כשחקן הרכב במדי הזהובים וסיפק יכולת מרשימה. ב-1 באוקטובר 2018 כבש לראשונה צמד שערים בליגת העל, בניצחון 3–0 על הפועל רעננה. בתחילת ינואר 2019 הוביל שועה את טבלת מלך שערי ליגת העל עם תשעה שערים.

### מכבי חיפה

ב-9 בינואר 2019 נמכר למכבי חיפה מליגת העל, תמורת כ-1.3 מיליון יורו תמורת 60% כרטיס השחקן שלו, ו-40% מסכום מכירתו העתידית שיועבר לבני יהודה תל אביב. שועה חתם על חוזה לחמש שנים במועדון. ב-22 בינואר 2019 ערך את הופעת הבכורה שלו בקבוצה, כשפתח בהרכב בהפסד 0–1 לבני סכנין במסגרת שלב שמינית הגמר בגביע המדינה. ב-14 באפריל כבש את שערו הראשון במדי מכבי חיפה, בניצחון 2–1 על מכבי נתניה. בסך הכול כבש במדי הקבוצה שלושה שערים עד תום העונה.

במהלך התקופה במכבי חיפה היה מעורב במספר אירועי משמעת, בעקבותיהם הורחק מספר פעמים מאימונים ואף ממשחק ליגה. בתחילת דצמבר היה מעורב בעבירת משמעת נוספת לאחר תקרית עם מאמן הקבוצה מרקו בלבול במהלך אימון לקראת המשחק נגד הפועל באר שבע. בעקבות התקרית נופה מהסגל וביקש לעזוב את המועדון. ביוני 2020, בעקבות מספר תקריות נוספות עם צוות האימון והפרות כללי הבידוד של שחקני ליגת העל בתקופת מגפת הקורונה, הושעה מהקבוצה עד תום העונה. לאחר מינויו של ברק בכר לתפקיד מאמן הקבוצה, הובטח לו כי ייקח חלק משמעותי יותר בתוכניות המקצועיות לעונה הקרובה. למרות זאת החליט שועה לוותר על מקומו וביקש לעזוב באופן מיידי.

### בית"ר ירושלים

ב-16 באוקטובר 2020 נמכר לבית"ר ירושלים מליגת העל, עבור 1.4 מיליון יורו תמורת כרטיס השחקן שלו, וחתם על חוזה לשלוש שנים.

ב-31 באוקטובר 2020, בהופעת הבכורה שלו פתח בהרכב, בישל למיכאל אוחנה את שער השוויון במשחק חוץ בליגה מול הפועל תל אביב שבזכות כך הסתיים בתוצאה 1–1. ב-7 בדצמבר 2020 כבש את שער הבכורה שלו בהפסד הביתי בליגה של קבוצתו 1–2 להפועל באר שבע. את עונת הבכורה שלו בבית״ר, עונת 2020/2021, סיים שועה עם 10 שערים ו-6 בישולים, מתוכם שבעה שערי ליגה ושלושה בגביע המדינה. כל ששת הבישולים היו במסגרת הליגה.

את העונה השנייה שלו בבית״ר (עונת 2021/2022) סיים כשלזכותו שישה שערי ליגה וארבעה בישולים.

עונת השיא של שועה בליגת העל הגיעה בעונת 2022/2023, אז הגיע לתואר של "מלך הבישולים של ליגת העל", עם 16 בישולים (רחוק בישול אחד משיא כל הזמנים בליגה הישראלית, אותו מחזיק כדורגלן העבר גילי ורמוט) שהשיג בנוסף ל-3 שערים בליגה. שועה גם הוביל את בית"ר ירושלים לזכייה השמינית בתולדותיה בגביע המדינה – זאת לאחר ניצחון 3–0 על מכבי נתניה, במשחק בו שועה גם הבקיע וגם בישל. וזכה בתואר הקבוצתי השני שלו בקריירה.

בסיום אותה עונה, ב-20 באוגוסט 2023, הודיעה בית"ר ירושלים על סיכום הארכת חוזהו של שועה במועדון ב-3 שנים נוספות, עד ה-30 ביוני 2026.

פריצת השיא שלו המשיכה גם לעונה שאחרי, כאשר בעונת 2023/2024 סיפק שועה מספרים גדולים אף יותר. בעוד העונה עדיין לא הסתיימה, ירדן שועה עומד על 10 שערים ו-7 בישולים (שבניגוד לעונת השיא שלפני כן בה הרבה לבשל, הוסיף שועה גם שיא שערים אישי לעונה).

נבחרות ישראל
------------

בשנת 2015 שיחק שועה בשתי קטגוריות הגיל של נבחרות ישראל לנערים עד גיל 16 ועד גיל 17.

בשנת 2017 שיחק שועה בשתי קטגוריות הגיל של נבחרות ישראל לנוער עד גיל 18 ועד גיל 19, כשלזכותן כבש 6 שערים מתוך 9 הופעות בכל המסגרות.

שועה לא היה זכאי לקבל זימון לנבחרת הצעירה, ואינו זכאי לזימון לנבחרת הבוגרת, עקב העובדה שלא השלים שירות צבאי מלא, כשגם בקשתו להתנדב לשירות לאומי, על תקן ספורטאי מצטיין, הוקפאה ב-2019 על ידי מינהל הספורט שהחליט לא לאפשר לו לאחר שכבר נמצא לו מקום, כל זאת עקב בעיות משמעת במועדון בו שיחק באותה העת מכבי חיפה.

תארים
-----

בני יהודה תל אביב
* גביע המדינה: 2018/2019

בית"ר ירושלים
* גביע המדינה: 2022/2023

תארים אישיים
* מלך הבישולים של ליגת העל: 2022/2023

קישורים חיצוניים
----------------

ויקישיתוף מדיה וקבצים בנושא **ירדן שועה** בוויקישיתוף
* ירדן שועה, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  שועה חתם ל-5 שנים במכבי חיפה: "זו קפיצה גדולה", באתר ערוץ הספורט, 9 בינואר 2019
2. ↑  אורן יוסיפוביץ‏, תיק שועה, באתר וואלה!‏, 26 בספטמבר 2019
3. ↑  מוטי פשכצקי, ‏שועה נופה מהסגל: "נמאס לי, אני לא רוצה להיות פה", באתר ערוץ הספורט, 8 בדצמבר 2019
4. ↑  ירדן שועה הושעה עד לתום העונה משאר הקבוצה במכבי חיפה, בתום העונה יוחלט על המשך עתידו - חדשות רוטר, באתר Rotter.net
5. ↑  גיא בן זיו, ‏מהכרמל לבירה: ירדן שועה עבר לבית"ר ירושלים, באתר ONE‏, 16 באוקטובר 2020
6. ↑  Israel - Y. Shua - Profile with news, career statistics and history - Soccerway, int.soccerway.com
7. ↑  ירדן שועה - עונת 2020/2021, באתר מנהלת הליגות לכדורגל, ‏2017-03-20
8. ↑  player, מנהלת הליגות לכדורגל, ‏2017-03-20
9. ↑  player, מנהלת הליגות לכדורגל, ‏2017-03-20
10. ↑  סיקור המשחק, ספורט 5. ירדן שועה מבשל בדקה ה-76 לפרד פריידיי את השער השני, בדקה ה-95 מכניס בעיטת עונשין וקובע 0–3 ואת תוצאת המשחק.
11. ↑  אוהב מכל הלב: ירדן שועה חתם לשלוש שנים בבית״ר ירושלים, באתר בית״ר ירושלים, ‏20 באוגוסט 2023
12. ↑  עמית קרקו, ‏בצעירה מחפשים חלופה לשירות הצבאי של שועה, באתר ONE‏, 28 באוקטובר 2018
13. ↑  דורון בן דור, ‏ירדן שועה יהיה חייב להתגייס כדי לשחק בנבחרת, באתר ONE‏, 16 בספטמבר 2019
14. ↑  מיכאל וייסרמן, ‏‏גורמים בנבחרת מסרו לירדן שועה: "לוקחים אותך בחשבון", באתר ספורט1, 13 באוגוסט 2019
15. ↑  מוטי פשכצקי, ‏השירות הלאומי של שועה הוקפא. "לא מהווה דוגמא", באתר ערוץ הספורט, 10 בדצמבר 2019